Frankfurt d'o Main

**Frankfurt d'o Main** (en alemán , en hessián *Frangford am Maa*) ye a cinquena ciudat en grandaria de Alemanya (dimpués de Berlín, Hamburgo, Múnich y Colonia). Ye situada chunto a lo río Main.

Frankfurt estió una ciudat estau, a Ciudat Libre de Frankfurt, mientres cuasi cinco sieglos, y estió una d'as ciudaz mas importants d'o Sacro Imperio Romano Chermanico, como puesto de coronacions imperials; perdió a suya sobiranía dimpués d'o colapso de l'imperio en 1806, a recuperó en 1815 y dimpués a tornó a perder en 1866, cuan estió anexada per o Reino de Prusia. Ha estau parti de l'estau de Hessen dende 1945.

Frankfurt ye cultural, etnica y relichiosament diversa, con a metat d'a suya población y a mayoría d'a suya chovenalla d'orichen immigrant. Una cuatrena parti d'a población ye formada per ciudadans foranos.

Frankfurt ye o centro de muitas seus corporativas globals y europeas. Amás, l'aeropuerto de Frankfurt ye lo mas transitau d'Alemanya, un d'os mas transitaus d'Europa y d'o mundo, y lo centro prencipal de Lufthansa, l'aerolinia nacional d'Alemanya.

Frankfurt ye un d'os prencipals centros financiers d'o continent europeu, con a seu d'o Banco Central Europeu, o Deutsche Bundesbank, a Bursa de Valors de Frankfurt, o Deutsche Bank, DZ Bank, KfW y Commerzbank. A Messe Frankfurt ye una d'as ferias comercials mas grans d'o mundo. As prencipals ferias incluyen a Feria d'a Musica y a Feria d'o Libro de Frankfurt, a feria d'o libro mas gran d'o mundo.

## Toponimia
O toponimo fa referencia a los antigos francos. En a "Cronica de los Conquiridors" s'escribe *Franchfruc*, *Franchort* u *Franchfurc*, amaneixendo en o capítol: *Como el rey [[Carles Magno|karles]] fizo celebrar vn concilio en *'frachfruc*' contra elifrando et sus (com)panyones*:

## Cheografía
### Barrios

La ciudat ye dividida en 46 barrios (Stadtteile), que a la suya vegada se dividen en 121 districtos (Stadtbezirke) y 448 districtos electorals (Wahlbezirke).

Lo barrio d'a ciudat mas gran per población y aria ye Sachsenhausen, mientres que lo mas chicot ye Altstadt, lo centro historico de Frankfurt.

## Clima
Frankfurt tien una temperatura meya anyal ye de 10,6&nbsp;°C, con temperaturas meyas mensuals que van dende os 1,6&nbsp;°C en chinero dica os 20,0&nbsp;°C en chulio (datos entre 1981 y 2010).

A resultas d'a suya ubicación en l'extremo norte d'a val de l'Alto Rin en o sud-ueste d'Alemanya, Frankfurt ye una d'as ciudaz alemanas mas calidas y ixutas de conchunta con con ciudaz como Darmstadt, Mannheim, Karlsruhe y Friburgo de Bresgobia. Os veranos en Frankfurt pueden estar muit calidos, en comparanza con a resta d'o país. Entre os anyos 1981 y 2010 ha habiu 52 días en Frankfurt con una temperatura maxima superior a 25&nbsp;°C y 13 días con una maxima superior a 30&nbsp;°C de meya a l'anyo.

En estar una isla de calor urbana, Frankfurt a vegadas se veye afectada per nueiz tropicals, an a temperatura no baixa d'os 20&nbsp;°C entre mayo y setiembre. Isto ocurre perque a densidat d'a ciudat fa que ista almacene tot a calor.

A temporada de creiximiento ye mas larga en comparanza con a resta d'Alemanya, lo que resulta en una plegada temprana d'a primavera a la rechión.

Os hibiernos en Frankfurt son per un regular templaus con una chicota posibilidat de nieu, especialment en chinero y febrero. Frankfurt ye, en promeyo, cubierta de nieu nomás entre 10 y 20 días per anyo. Beluns días con minimas inferiors a -10&nbsp;°C pueden ocurrir con mas frecuencia aquí que en as costas d'o norte d'Alemanya, pero no con tanta frecuencia como en Bavera u as partis orientals d'Alemanya.

## Alcaldes
Lista d'alcaldes democraticos dende 1945:

## Puestos d'intrés

* Römer.
* Seu (*Kaiserdom St. Bartholomäus*).
* Eschenheimer Turm.
* Hauptwache.
* Paulskirche.
* Commerzbank Tower‎.
* Messeturm‎.

## Personalidaz naixitas de Frankfurt d'o Main
* Johann Wolfgang von Goethe, poeta.
* Ernst Klee (1942-2013), periodista y director.
* Siegfried Ochs (1858-1929) compositor.
* Anton Urspruch (1850-1907) pianista.
* Herman Geiger-Torel (1907-1976) director d'orquestra.
* Karl Eric Adolf Reiss (1829-1908) director d'orquestra.
* Philip Jakob Milchmeyer (1750-1813) pianista.
* Hans Fischer (1881-1945) quimico, Premio Nobel de Quimica de l'anyo 1930.
* Otto Loewi (1873-1961) medico, Premio Nobel de Fisiolochía u Medecina de 1936.
* Otto Hahn (1879-1968) quimico, Premio Nobel de Quimica de 1944.
* Gerd Binnig (1947), fisico, Premio Nobel de Fisica de 1986.
* Horst Ludwig Störmer (1949) fisico, Premio Nobel de Fisica de 1998.
* Robert Aumann (1930) economista, Premio Nobel d'Economia de l'anyo 2005.
* Karl Reinhardt (1895-1941), matematico.
* Wilhelm Süss (1895-1958), matematico.
* Theodor Adorno (1903 - 1969), filosofo.

## Esporte
A sección de fútbol d'o club Eintracht Frankfurt chuga en a Bundesliga.

## Referencias

## Vinclos externos